钦定古今图书集成/明伦汇编/宫闱典/第049卷 > 仁宗冯贤妃
## 钦定古今图书集成/明伦汇编/宫闱典/第049卷 > 仁宗冯贤妃

按《宋史后妃传》：“冯贤妃，东平人。曾祖炳，知杂御史。祖
起，兵部侍郎。妃以良家女九岁入宫。及长，得侍仁宗，
生邢、鲁国二公主，封始平郡君。帝将登其品秩，力辞
不拜。养女林美人，得幸神宗，生二王而没。王尚幼，妃
保育如己子，累加才人、婕妤。修容在禁掖几六十年，
始终五朝，动循礼度。薨年七十七，赠贤妃。”